Herman Ottó tanösvény/park

Oktatási célból, valamint ahhoz, hogy a gyermekek (és a felnőttek is) környezet-és állatbaráttá váljanak, ismereteiket bővíthessék, elengedhetetlen egy madárbarát tanösvény kialakítása. Kevesen foglalkoznak a tollas kis barátokkal, pedig kerületünkben többek között a **védett** zöld küllő, nagy fakopáncs is fészkel, ahogy tengelic, csuszka, kék cinege, széncinege, fekete rigó, balkáni gerle, szürke örvös galamb, szajkó, de néha még búbos banka is megtalálható.

Az alaptanösvény táblákkal hívná fel a figyelmet az itt élő madarakra, ismertetné őket, ahogy az ott található fákról is információt nyújtana (pl. a fakataszter segítségével, milyen fa, mennyi idős stb.)

A terület 2013-ban esett át egy kisebb felújításon, de jelenleg hatalmas sajnálatomra évek óta köz wc funkciót lát el, mind az emberek, mind a kutyák esetében. A fű is kiégett már elég rég, valamint esőzést követően hatalmas pocsolyák színterévé válik, mely többszöri jelentés ellenére sem került renoválásra.

A tanösvényhez lehetne még pár bokrot is telepíteni a bicikli út és a házak mentén, hogy sövénnyel védjük a területet, ha az elkerítés nem megoldható. Véleményem szerint egy remek lehetőség lenne a terület hasznosítására, főleg, hogy pihenőpark és játszótér is található a környéken. A tanösvényt Herman Ottó nevét viselhetné. Kérem ötletem megvalósítását, zöldítsük együtt a kerületet, tegyük jobbá lakókörnyezetünket, oktatási célú közterület-hasznosítási ötletekkel is! Segítek is az ötlet megvalósításában, csak kérem, legyenek partnerek benne!